﻿R O M Â N I A CURTEA DE APEL BUCUREŞTI SECŢIA A VII A PENTRU CAUZE PRIVIND CONFLICTE DE MUNCĂ ŞI ASIGURĂRI SOCIALE Dosar nr (…) Î N C H E I E R E Şedinţa Publică din data de la (…) Curtea compusă din: PREŞEDINTE (…) JUDECĂTOR (…) GREFIER (…) Pe rol pronunţarea asupra cererilor de apel formulate de către apelanta-reclamantă (…) şi de către apelantul-pârât (…) împotriva sentinţei civile nr (…), pronunţată de Tribunalul Bucureşti - Secţia a VIII-a Conflicte de Muncă şi Asigurări Sociale, în dosarul nr (…), cauza pe fond având ca obiect: „acţiune în răspundere patrimonială” Dezbaterile în cauză au avut loc în şedinţa publică din data de ( ), fiind consemnate în încheierea de şedinţă de la acea dată, care face parte integrantă din prezenta, când Curtea, având nevoie de timp pentru a delibera, văzând totodată şi dispoziţiile prev de art 396 din Codul de procedură civilă, a amânat pronunţarea la data de (…), când a dat dispus următoarele: CURTEA, Asupra sesizării Înaltei Curţi de Casaţie şi Justiţie potrivit art 519 NCPC, constată următoarele: Prin acțiunea înregistrată pe rolul Tribunalului București-Secția a VIII-a Conflicte de Muncă și Asigurări Sociale sub nr (…), astfel cum a fost completată, reclamanta (…) a solicitat, în contradictoriu cu pârâtul (…), obligarea la plata sumei de 19934 lei cu titlu de primă de merit, primă de vacanță și cheltuieli de deplasare nedatorate Prin sentinţa civilă nr ( ) Tribunalul Bucureşti - Secţia a VIII-a Conflicte de Muncă şi Asigurări Sociale a admis acțiunea, obligând pârâtul la plata sumei de 19902 lei reprezentând drepturi salariale încasate necuvenit cu titlu de primă de merit şi primă de vacanţă, precum și a dobânzii legale aferente, calculate de la data pronunţării hotărârii până la data achitării integrale a debitului În considerente s-au reținut, în esență, următoarele: Pârâtul este salariatul reclamantei, angajat cu contract individual de muncă, iar reclamanta este continuatoarea personalității Comisiei de Supraveghere a Sistemului de Pensii Private Ca urmare a misiunii de audit desfășurate în perioada 25 02 2013-19 04 2013 asupra contului de execuție al C S S P P , Curtea de Conturi a României a emis Decizia nr 11/17 05 2013 prin care a dispus o serie de măsuri, una dintre acestea având ca obiect recuperarea de la salariați a sumelor acordate necuvenit prin emiterea de acte administrative cu încălcarea condiţiilor legale privind validarea lor, respectiv recuperarea tuturor sumelor plătite sub formă de primă de vacanţă, premii, cu ocazia căsătoriei, precum şi a tichetelor cadou acordate fără temei legal în anul 2012 Această decizie a Curții de Conturi a fost contestată, însă prin sentinţa civilă nr 3642/20 11 2013 a Curții de Apel București, pronunţată în dosarul nr 5666/2/2013, s-a stablit că măsurile adoptate sunt temeinice şi legale, recursul autorităţii fiind, de asemenea, respins ca nefondat prin decizia nr 3647/17 11 2015 a Înaltei Curți de Casație și Justiție S-a statuat anume că CSSPP era o instituţie supusă controlului exercitat de Curtea de Conturi, că se încadrează în categoria instituţiilor în care se aplică OUG nr 80/2010 aprobată prin legea nr 283/2011 şi că în anul 2012 acordarea de premii, prime de vacanţă şi tichete cadou nu avea temei legal Tribunalul s-a considerat așadar, ținut de considerentele hotărârii judecătorești care se bucură de putere de lucru judecat definitivă, ceea ce împiedică reținerea în prezenta cauză, a altei situații de fapt A respins și apărarea pârâtei din întâmpinare potrivit căreia plăţile imputate nu ar avea caracter nedatorat, pentru că, potrivit art 40 alin (2) lit c) din Codul muncii, angajatorul are obligaţia de a-i acorda salariatului toate drepturile ce decurg din contractul individual de muncă, din contractul colectiv de muncă aplicabil sau din lege Or, deși sumele pretinse în cauză au fost acordate în temeiul contractului colectiv de muncă, aplicarea lui în anul 2012 sub aspectul primelor și tichetelor-cadou, a fost suspendată prin efectul legii, plata dobândind astfel caracter nedatorat și fiind supusă restituirii în condițiile art 256 din Codul muncii În privinţa celui de-al doilea motiv invocat în apărare, constând în incidenţa prevederilor Legii nr 124/2014, tribunalul a avut în vedere prevederile art 1 lit a) din acest act normativ care reglementează categoriile de personal căruia i se aplică S-a reţinut că beneficiază de exonerarea de la plată pentru sumele reprezentând venituri de natură salarială, conform art 2 alin (1), personalul ale cărui venituri au fost stabilite în baza actelor normative privind salarizarea unitară a personalului din sectorul bugetar Or, în speță, pe de o parte, părţile înseși recunosc că salarizarea în cadrul CSSPP se făcea în baza contractului colectiv de muncă, iar pe de altă parte, acest aspect rezultă din decizia Curţii de Conturi şi din sentinţa civilă nr 3642/20 11 2013, pronunţată de Curtea de Apel Bucureşti în dosarul nr 5666/2/2013 S-a constatat așadar, că pârâtul nu se încadrează în categoria beneficiarilor exonerării de la plata debitelor reglementată de Legea nr 124/2014, astfel că extinderea sferei de aplicare a acestui act normativ şi asupra personalului CSSPP ar reprezenta o veritabilă adăugare la lege, aspect ce ar consfinţi o depăşire a competenţelor unei instanţe de judecată Împotriva acestei hotărâri, au declarat apel în termen legal şi motivat ambele părți, căile de atac fiind înregistrate pe rolul Curții de Apel București sub nr (…) În problema care interesează prezenta sesizare, prin apelul pârâtului s-a apreciat că în mod greșit a statuat prima instanță că salarizarea în baza contractului colectiv de muncă ar determina excluderea beneficiarilor de la exonerarea de la plata debitelor reglementată de Legea nr 124/2014 privind unele măsuri referitoare la veniturile de natură salarială ale personalului plătit din fonduri publice Dezlegarea dată acestei chestiuni prin hotărârea apelată este profund eronată şi lipsită de coerenţă, din moment ce independent de încheierea unui contract colectiv de muncă, Legea 124 amnistiază de la plata debitelor toate categoriile de personal ce cad sub incidenţa vreunei legi la care Legea nr 124/2014 se referă Or, nici Legea nr 124/2014 şi niciun act normativ nu prevăd incompatibilitatea dintre existenţa unui contract colectiv de muncă la nivel de unitate şi actele normative privind salarizarea din sectorul public ori bugetar Încheierea contractelor colective de muncă nu vine în contradicţie cu actele normative privind salarizarea, ci aceasta se realizează "pentru asigurarea desfăşurării în condiţii optime şi uniforme a raporturilor de muncă, actele normative în materie prevăd drepturi şi obligaţii minimale, respectiv maximale, care vor trebui respectate la încheierea atât a contractelor colective de muncă, cât şi a celor individuale" Iar încheierea contractului colectiv de muncă la nivel de unitate a avut la bază tocmai ideea asigurării egalităţii de drepturi a angajaţilor C S S P P De altfel, această raţiune este validată şi de Curtea Constituţională care a statuat următoarele: "raţiunea reglementării încheierii contractelor colective de muncă atât la nivel de unitate, cât şi la nivel de ramură şi la nivel naţional, constă în aplicarea dispoziţiilor art 41 alin (5) din Constituţie, care garantează atât dreptul la negocieri colective în materie de muncă, cât şi caracterul obligatoriu al convenţiilor colective Totodată, una dintre obligaţiile statului de a crea condiţiile necesare pentru creşterea calităţii vieţii, prevăzută la art 135 afin (2) lit f) din Constituţie, constă tocmai în asigurarea în mod unitar a drepturilor minimale tuturor salariaţilor din întreaga ţară sau din unităţile care aparţin unei anumite ramuri a economiei Acest scop nu s-ar putea realiza dacă nu s-ar prevedea caracterul obligatoriu ai contractelor colective de muncă la niveluri inferioare, în ceea ce priveşte drepturile minimale ale angajaţilor" Instanţa a omis să analizeze raţionamentul judicios pentru care Legea nr 124/2014 este aplicabilă prezentei cauze, anume: (i) fie C S S P P nu se supune dispoziţiilor OUG 80/2010, dat fiind regimul instituit de OUG 50/2005, adică având în vedere modalitatea de finanţare a instituţiei - veniturile acesteia constituindu-se din taxele percepute de la entităţile pe care le supraveghează, (ii) fie, independent de faptul că C S S P P este o autoritate autonomă autofinanţată, incidenţa OUG 80/2010 stabilită ca lege aplicabilă C S S P P de către Curtea Conturi, determină în mod corelativ aplicarea Legii nr 124/2014 Motivele reţinute de instanţa de fond sunt contradictorii, întrucât, pe de-o parte, hotărârea apelată reţine că CSSPP era o instituţie supusă controlului exercitat de Curtea de Conturi, că se încadrează în categoria instituţiilor în care se aplică OUG nr 80/2010 aprobată prin legea nr 283/2011, iar pe de altă parte, consideră că pârâtul nu ar putea să beneficieze de exonerarea de la plata debitelor reglementată de Legea nr 124/2014, deşi această lege prevede expres amnistia pentru categoriile de personal ce intră sub prevederile OUG 80/2010, fiind fără putinţă de tăgadă că art 1 lit a) este aplicabil în prezenţa speţă şi nefiind vorba în niciun caz de vreo adăugare la lege În contextul în care obligaţia de plată s-a impus în temeiul unei legi pentru care ulterior sumele au fost amnistiate, rezultă în mod clar că solicitarea intimatei trebuie respinsă ca fiind neîntemeiată Chiar dacă Decizia Curţii de Conturi nr 11/17 05 2013 a fost declarată ca legală de către Înalta Curte de Casaţie şi Justiţie în mod definitiv, legalitatea acestei decizii nu poate bloca efectele pe care Legea nr 124/2014 le produce La termenul de judecată din (…), din oficiu, Curtea de Apel Bucureşti a pus în discuţie admisibilitatea şi necesitatea sesizării instanţei supreme cu pronunţarea unei hotărâri prin care să dea o rezolvare de principiu acestei chestiuni de drept, legate de interpretarea şi aplicarea prevederilor art 1 lit a) din Legea nr 124/2014 privind unele măsuri referitoare la veniturile de natură salarială ale personalului plătit din fonduri publice, în sensul de a se stabili dacă intră sub incidenţa acestor prevederi şi personalul care, deşi nesalarizat conform Legii nr 283/2011 privind aprobarea Ordonanţei de urgenţă a Guvernului nr 80/2010, a primit drepturi de natură salarială considerate necuvenite tocmai prin încălcarea dispoziţiilor art 7 alin 2 din OUG nr 80/2010, astfel cum a fost modificată şi aprobată prin Legea nr 283/2011 În acest sens, constată îndeplinite cerinţele de admisibilitate a sesizării, conform art 519 din Noul Cod de procedură civilă, anume : - cauza se află pe rolul unui complet al Curţii de Apel Bucureşti, care judecă în ultimă instanţă; - de dezlegarea chestiunii de drept depinde soluţionarea pe fond a procesului, problema aplicabilității în speță a amnistiei reglementate de Legea nr 124/2014 fiind unul din aspectele centrale ale speței, antamând atât obiectul, cât şi cauza juridică a cererilor; - problema de drept este nou ivită pe rolul instanțelor, nefăcând obiectul dezlegării printr-o altă hotărâre a Înaltei Curţi de Casaţie şi Justiţie şi nici al unui recurs în interesul legii în curs de soluţionare Se învederează în acest context necesitatea sesizării instanţei supreme din perspectiva opiniilor divergente exprimate în materie, prin soluţii de practică judiciară ori prin poziţiile adoptate cu ocazia întâlnirilor de unificare (avem în vedere, în acest sens, minuta întâlnirii din data de 05 10 2016, în cadrul secţiei a VII-a pentru Litigii de Muncă şi Asigurări Sociale a Curţii de Apel Bucureşti), fără să se poată constata cristalizarea unei jurisprudenţe suficient de bine închegate cât să lipsească de obiect şi efect real, util, prezenta sesizare Se menţionează ca jurisprudenţă relevantă la nivelul secţiei, deciziile civile nr 4822/06 10 2016 pronunțată în dosarul nr 38700/3/2015, nr 4510/27 09 2016 pronunțată în dosarul nr 38637/3/2015, nr 4237/15 09 2016 în dosarul nr 38784/3/2015 și nr 4280/16 09 2016, pronunțată în dosarul nr 38795/3/2015 Primele trei hotărâri s-au pronunțat în favoarea incidenței în spețe similare a art 1 alin (1) lit a) din Legea nr 124/2014 S-a argumentat anume, că O U G nr 80/2010, aprobată prin Legea nr 283/2011 nu stabileşte în concret modul de alcătuire a salariului personalului plătit din fonduri publice, ci, aşa cum rezultă fără echivoc şi din titlul actului normativ, instituie doar anumite măsuri financiare în domeniul bugetar, aplicabile inclusiv personalului încadrat la instituţii publice finanţate din venituri proprii, aşa cum este cea în cadrul căreia îşi desfăşura activitatea apelanta Cum personalul ale cărui venituri de natură salarială se stabileau conform Legii nr 283/2011 privind aprobarea O U G nr 80/2010 este menţionat în enumerarea de la art 1 lit a) din Legii nr 124/2014, acesta nu poate fi exclus de la beneficiul acestui act normativ, neputându-se aprecia că prin aceasta s-ar adăuga la lege, cu depăşirea competenţelor instanţelor judecătoreşti Premisele adoptării Legii nr 124/2014 au fost schimbările legislative în domeniul salarizării și aplicarea neunitară a acestora, ceea ce a dus la realizarea de către anumite categorii de personal a unor venituri de natură salarială supuse restituirii, întrucât aveau un caracter necuvenit, venituri care au făcut obiectul constatărilor Curţii de Conturi sau altor instituţii cu atribuţii de control, ce a dispus recuperarea prejudiciilor astfel produse Or, potrivit art 2 alin 1 din Legea nr 124/2014 „se aprobă exonerarea de la plată pentru sumele reprezentând venituri de natură salarială, pe care personalul prevăzut la art 1 trebuie să le restituie drept consecinţă a constatării de către Curtea de Conturi sau alte instituţii cu atribuţii de control a unor prejudicii” (deciziile civile nr 4822/06 10 2016 pronunțată în dosarul nr 38700/3/2015 și nr 4237/15 09 2016, dosar nr 38784/3/2015) De asemenea, salarizarea în baza contractului colectiv de muncă nu determină excluderea intimatei din categoria beneficiarilor exonerării de la plata debitelor Legea nr 124/2014 nu prevede incompatibilitatea dintre existenţa unui contract colectiv de muncă la nivel de unitate şi actele normative privind salarizarea din sectorul public ori bugetar Sintagma ”ale cărui venituri de natură salarială au fost stabilite în baza actelor normative” nu trebuie interpretată restrictiv, în sensul în care salarizarea să fie stabilită strict prin legi, ci în toate modalitățile pe care legea le reglementează, în acest sens urmând a fi valorificate dispoziţiile art 40 C muncii, conform cărora angajatorul are obligația de a achita toate drepturile ce decurg din lege, din contractul colectiv de muncă aplicabil și din contractele individual Posibilitatea negocierii de drepturi salariale prin contractele colective de muncă este tot un derivat al legii, așa încât și aceste venituri intră sub incidența Legii 124/2014 (decizia nr 4510/27 09 2016 pronunțată în dosarul nr 38637/3/2015) Cât privește exemplul de practică judiciară contrară, acesta este oferit de decizia nr 4280/16 09 2016, pronunțată în dosarul nr 38795/3/2015, prin care s-a arătat în esență, că art 1 lit a) din Legea nr 124/2014 nu este aplicabil, întrucât personalul în speță este salarizat în baza unor convenții colective de muncă, or, textul de referință vorbește, în calitate de beneficiar al său, despre personalul ale cărui drepturi de natură salarială au fost stabilite, între altele, în baza Legii nr 283/2011 privind aprobarea Ordonanţei de urgenţă a Guvernului nr 80/2010 pentru completarea art 11 din Ordonanţa de urgenţă a Guvernului nr 37/2008 privind reglementarea unor măsuri financiare în domeniul bugetar Punctele de vedere ale părţilor, preluate în conformitate cu prevederile art 520(1) din Noul Cod de procedură civilă, au fost exprimate atât prin cererile de chemare în judecată şi exercitare a căii de atac, apărările formulate în proces, dar şi la termenul de judecată din 25 11 2016, la care s-a dezbătut problema admisibilității sesizării Declarându-se de acord cu admisibilitatea formulării întrebării, pârâtul-apelant a susţinut necesitatea sesizării Înaltei Curţi, în condiţiile în care completurile Secţiei a VII-a a Curţii de Apel Bucureşti au reţinut motivări diferite cu privire la interpretarea şi aplicarea dispoziţiilor Legii nr 124/2014, ajungând să pronunţe soluţii diferite în speţe identice Pe fondul problematicii juridice, a reiterat poziţia sa privind exonerarea angajatului de la restituirea drepturilor salariale ori de câte ori sunt incidente actele normative prevăzute de art 1 lit a) din Legea nr 124/2014, indiferent dacă prevederile legale restrâng drepturile salariale ale angajaţilor Cât o priveşte pe reclamanta-intimată, aceasta a exprimat constant, în primul rând prin temeiurile acțiunii formulate, opinia inaplicabilităţii Legii nr 124/2014, angajaţilor fostei CSSPP, ale căror drepturi salariale erau stabilite prin Regulamentul de salarizare şi contract colectiv de muncă, instituţia nefiind una bugetară, ci finanţată din venituri proprii, potrivit O U G nr 50/2005 Punctul de vedere al instanţei se exprimă în sensul inaplicabilității prevederilor art 1 lit a) personalului ale cărui drepturi salariale nu au fost stabilite în baza actelor normative prevăzute în ipoteza acestui text, chiar dacă sumele imputate au fost constatate nedatorate tocmai prin încălcarea prevederilor uneia din legile salarizării menționate de norma supusă interpretării Se are în vedere, în acest sens, că personalul în cauză era salarizat, atât la data încasării sumelor pretins necuvenite, cât și la momentul adoptării Legii nr 124/2014, în baza unor convenții colective de muncă şi a unui regulament intern Tot ca premisă de fapt, reieșită din actul de control al Curții de Conturi și hotărârea judecătorească irevocabilă ce l-a avut drept obiect, menționăm caracterul nedatorat al plăților, ca urmare a încălcării prevederilor art 7 alin (2) din OUG 80/2010 modificată şi aprobată prin Legea nr 283/2011, potrivit cărora, „în anul 2012, autorităţile şi instituţiile publice, indiferent de modul de finanţare, nu vor acorda premii şi prime de vacantă " Dispoziţiile de interpretat sunt următoarele: Art 1 din Legea nr 124/2014 Prezenta lege se aplică: a personalului ale cărui venituri de natură salarială au fost stabilite în baza actelor normative privind salarizarea personalului din sectorul bugetar, aplicabile anterior intrării în vigoare a Legii-cadru privind salarizarea unitară a personalului plătit din fonduri publice nr 330/2009, cu modificările ulterioare, respectiv în anul 2009, Legii nr 339/2007 privind promovarea aplicării strategiilor de management de proiect la nivelul unităţilor administrativ-teritoriale judeţene şi locale, cu modificările şi completările ulterioare, Legii-cadru privind salarizarea unitară a personalului plătit din fonduri publice nr 330/2009, cu modificările ulterioare, Ordonanţei de urgenţă a Guvernului nr 1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar, cu modificările ulterioare, Legii-cadru privind salarizarea unitară a personalului plătit din fonduri publice nr 284/2010, cu modificările ulterioare, Legii nr 285/2010 privind salarizarea în anul 2011 a personalului plătit din fonduri publice, Legii nr 63/2011 privind încadrarea şi salarizarea în anul 2011 a personalului didactic şi didactic auxiliar din învăţământ, cu modificările ulterioare, Legii nr 283/2011 privind aprobarea Ordonanţei de urgenţă a Guvernului nr 80/2010 pentru completarea art 11 din Ordonanţa de urgenţă a Guvernului nr 37/2008 privind reglementarea unor măsuri financiare în domeniul bugetar, Ordonanţei de urgenţă a Guvernului nr 19/2012 privind aprobarea unor măsuri pentru recuperarea reducerilor salariale, aprobată cu modificări prin Legea nr 182/2012, cu modificările ulterioare, Ordonanţei de urgenţă a Guvernului nr 84/2012 privind stabilirea salariilor personalului din sectorul bugetar în anul 2013, prorogarea unor termene din acte normative, precum şi unele măsuri fiscal- bugetare, aprobată prin Legea nr 36/2014, Ordonanţei de urgenţă a Guvernului nr 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, aprobată cu completări prin Legea nr 28/2014, cu modificările şi completările ulterioare Considerăm în justificarea punctului de vedere că incidența Legii nr 124/2014 nu este numaidecât atrasă de aplicabilitatea prevederilor art 7(2) din Legea nr 283/2011, instituției reclamante Dispozițiile celor două texte au sferă a destinatarilor diferită Astfel, în timp ce art 7(2) din Legea nr 283/2011 dispune pentru toate autoritățile publice, indiferent de modul de finanțare, în sensul că le este interzis să acorde premii și prime de vacanță, art 1 lit a) din Legea nr 124/2014, vorbește, în calitate de beneficiar al său, despre personalul ale cărui drepturi de natură salarială au fost stabilite, între altele, în baza Legii nr 283/2011 privind aprobarea Ordonanţei de urgenţă a Guvernului nr 80/2010 pentru completarea art 11 din Ordonanţa de urgenţă a Guvernului nr 37/2008 privind reglementarea unor măsuri financiare în domeniul bugetar Nu există niciun motiv identificabil în textele de lege evocate (ori în logica formală), pentru care să tragem concluzia că dacă autoritatea administrativă reclamantă intră în ipoteza unei dispoziții speciale a Legii nr 283/2011, care îi formulează o interdicție, atunci personalului său îi profită prevederile Legii nr 124/2014 Astfel, sumele în discuție nu au fost acordate în aplicarea Legii nr 283/2011, ci în disprețul ei De asemenea, referirea Legii nr 124/2014 la Legea nr 283/2011 este strictă și limitativă, cât privește personalul ale cărui venituri de natură salarială sunt stabilite în baza Legii nr 283/2011, neputând fi extinsă la alte categorii, neavute în vedere de domeniul său de aplicare, cum ar fi a personalului care, deși nesalarizat conform Legii nr 283/2011, este ținut să restituie sume necuvenite prin raportare la o dispoziție prohibitivă adresată angajatorului de aceeași lege Așadar, nu este suficient ca angajatorul să fi nesocotit o normă ce-i era destinată a Legii nr 283/2011, pentru ca personalul său să fie beneficiarul Legii nr 124/2014, ci este necesar ca acesta din urmă să satisfacă ipoteza textului art 1, respectiv să fie salarizat în baza Legii nr 283/2011 În consecinţă, considerând atât admisibilitatea, cât şi oportunitatea dezlegării chestiunii controversate de drept, în temeiul art 519 şi 520(1) din Noul Cod de procedură civilă, Curtea de Apel va solicita Înaltei Curţi să pronunţe o hotărâre prin care să dea rezolvarea de principiu a acesteia În temeiul art 520(2), va suspenda judecarea cauzei până la pronunţarea hotărârii prealabile PENTRU ACESTE MOTIVE ÎN NUMELE LEGII DISPUNE : În temeiul art 519 Cod de procedură civilă dispune sesizarea Înaltei Curţi de Casaţie şi Justiţie, în vederea pronunţării unei hotărâri prealabile pentru dezlegarea chestiunii de drept referitoare la interpretarea şi aplicarea prevederilor art 1 lit a) din Legea nr 124/2014 privind unele măsuri referitoare la veniturile de natură salarială ale personalului plătit din fonduri publice, în sensul de a se stabili dacă intră sub incidenţa acestor prevederi şi personalul care, deşi nesalarizat conform Legii nr 283/2011 privind aprobarea Ordonanţei de urgenţă a Guvernului nr 80/2010, a primit drepturi de natură salarială considerate necuvenite tocmai prin încălcarea dispoziţiilor art 7 alin 2 din OUG nr 80/2010, astfel cum a fost modificată şi aprobată prin Legea nr 283/2011 În temeiul art 520 alin (2) Cod de procedură civilă suspendă judecata cererilor de apel formulate de către apelanta-reclamantă (…) şi de către apelantul-pârât (…), împotriva sentinţei civile nr (…), pronunţată de Tribunalul Bucureşti - Secţia a VIII-a Conflicte de Muncă şi Asigurări Sociale, în dosarul nr (…), până la pronunţarea hotărârii prealabile Fără cale de atac Pronunţată în şedinţă publică, azi, (…) Preşedinte, Judecător, Grefier, (…) (…) (…) 